2001. gada laikapstākļi Latvijā

Šajā lapā ir apkopoti 2001. gada laikapstākļi Latvijā.

 Gada notikumi 

 Janvāris 
Ļoti mērens janvāris. Visa mēneša laikā Rīgā tika novērotas ļoti minimālas temperatūras svārstības. Bieži temperatūra svārstījās ap 0 grādiem, vienīgi mēneša trešajā dekādes sākumā tā noslīdēja stabili zem nulles — tiesa ne zemāk par −7,5 °C.Погода в Риге. Температура воздуха и осадки. Январь 2001 г. , pogoda.ru.net 
 23. janvāris — aukstākā nakts janvārī. Minimālā gaisa temperatūra Latvijas austrumu rajonos noslīdēja zem −12 grādiem (Gulbenē un Rēzeknē attiecīgi −12,6 °C un −12,4 °C).

 Februāris 
 12. februāris:
 Naktī Rīgā tika novērots stiprs sniegputenis, pūta brāzmains dienvidu vējš. No rīta sniegs pārgāja lietū. Dienas laikā uzsnigusī sniega sega nokusa.
 Liepājas rajona Bārtas pagasta Dūkupjos tika sasniegts februārī vislielākais diennakts nokrišņu daudzums, 47 mm.
 15. februāris — Rīgā tika uzstādīts jauns diennakts absolūtais temperatūras maksimums, +8,0 °C.
 17. februāris — saulaina un relatīvi silta februāra diena — Latgalē dienas pirmā puse saglabājās apmākusies. Maksimālā gaisa temperatūra Rīgā sasniedza +4,8 °C. Pēcpusdienā, sākot no ziemeļrietumiem, debesis nomācās. Vakarā uzsniga sniegs.

 Marts 
 22. marts — Rīgā tika novērots pērkona negaiss, kas ir diezgan reta dabas parādība ziemas mēnešos.Vakar Rīgā novērots pērkona negaiss, tvnet.lv, 

 Aprīlis 

 4. aprīlis — nakts vidū daudzviet bija siltāks par +10 grādiem, dienā temperatūra paaugstinājās vēl par pāris grādiem. Rīgā tika uzstādīts jauns diennakts absolūtais temperatūras maksimums, +16,3 °C.Šī diena vēsturē | 4. aprīlis, lsm.lv
 8. aprīlis — Rīgā tika uzstādīts jauns diennakts absolūtais temperatūras maksimums, +19,8 °C.
 15. aprīlis — aprīļa sākumā gaisa temperatūra jau bija +17, +20 grādi, bet 15. aprīlī vietām izveidojās 16 līdz 24 cm biezs sniegs.Daudzviet Latvijā zemi klāj neliela sniega sega , tvnet.lv,  Rīgā sniega segas biezums vietām bija vidēji 40—45 cm.Iespaidīgs sniegs 15. aprīlī 2001.g , weatherfoto.wordpress.com
 19. aprīlis — pirmais šī gada ievērojamais negaiss Latvijā. Tas tika novērots ap pusdienlaiku visā Kurzemē un vēlāk uz dienvidaustrumiem no Rīgas.Eiropas negaisu karte: 19.04.2001, wetterzentrale.de
 26. aprīlis — Rīgā tika uzstādīts jauns diennakts absolūtais temperatūras maksimums, +23,8 °C.
 28. aprīlis — vislielākais diennakts nokrišņu daudzums aprīlī tika reģistrēts Smiltenē, kad diennakts laikā nokrišņu summa sasniedza 59 mm.

 Maijs 
 1. maijs — Rīgā tika uzstādīts jauns diennakts absolūtais temperatūras maksimums, +26,5 °C.
 18. maijs — aptuveni plkst. 20.00 vakarā pāri Subatei brāzās virpuļviesulis. Pilsēta necieta, taču stihija skāra Gulbenes kapsētu.Viesuļvētra Subatē noposta kapsētu , latgaleslaiks.lv, European Severe Weather Database, essl.org 

 Jūnijs 
Latvijas vidienē tika reģistrēts vislielākais jūnija mēneša nokrišņu daudzums šim reģionam. Jelgavas rajona Līvbērzes pagastā — 258 mm.

 3. jūnijs — pievakarē valsts centrālajos rajonos, tostarp Rīgā, tika novērots pērkona negaiss.

 Jūlijs 
Viens no siltākajiem jūlijiem Latvijā, kad mēneša vidējā gaisa temperatūra sasniedza +20 līdz +22 grādus.

 1. jūlijs — vakarpusē Rīgā plosījās spēcīgs negaiss un viesulis, kurā bojā gāja kāda meitene. Lidoņu ielā lūztošs koks uzgāzās kādai meitenei, kura no gūtajām traumām notikuma vietā mira. Stiprs lietus un pat krusa bija lokāla Rīgas un tās tuvākās apkārtnes parādība, tomēr arī citviet Latvijā, galvenokārt Kurzemes austrumu daļā, Zemgalē un Vidzemes rietumu daļā, vietām bija stiprs lietus un negaiss. Rīgā vēja ātrums bija 17 metri sekundē, brāzmās sasniedzot 22 metrus sekundē.Rīgā viesulī iet bojā meitene , tvnet.lv, Viesulis izplosa Rīgu, diena.lv,  Atsevišķs negaiss pievakarē tika novērots arī Latgalē.
 16. jūlijs — visu naktī Rīgā plosījās spēcīgs negaiss. Dobelē tika novērots virpuļviesulis, kas ilga aptuveni 20 minūtes un noietā ceļa garums sastādīja 20 km. Savukārt Grobiņā ap plkst. 18.00 tika novērota krusa, kuras graudu diametrs sasniedza pat 2,5 cm.
 17. jūlijs — Daugavpilī un Jēkabpilī gaisa temperatūra sasniedza +33,2 grādus, kas bija arī augstākā gaisa temperatūra Latvijā 2001. gadā. Pēcpusdienā daudzviet valstī plosījās pērkona negaiss ar stiprām lietusgāzēm un krusu.
 18. jūlijs — Rīgā tika uzstādīts jauns diennakts absolūtais temperatūras maksimums, +32,3 °C.

 Augusts 
 3. augusts — gaisa temperatūra Mērsragā un Zosēnos saullēktā noslīdēja līdz +4 grādiem, arī citviet valstī tā bija krietni zem +10 grādu atzīmes, tostarp Rīgā +9,5 °C.
 20. augusts — ļoti silts 20. augusts — gaisa temperatūra Zemgalē pakāpās līdz +28, +29 grādiem. Maksimālā gaisa temperatūra Rīgā sasniedza +28,4 °C.

 Septembris 
 Latvijas rietumos tika reģistrēts vislielākais diennakts nokrišņu daudzums šim reģionam septembrī. Liepājas rajona Rucavā — 67 mm.

 9. septembris — Rucavā diennakts laikā nolija 67 milimetri nokrišņu jeb teju visa mēneša norma.
 12. septembris — Latgalē, uz Līksnas un Vaboles pagasta robežas, ap plkst. 17.30, tika novērots F1 intensitātes virpuļviesulis.Смерч унес теленка , latgaleslaiks.lv,  
 18. septembris — gaisa temperatūra daudzviet paaugstinājās virs +20 grādiem.

 Oktobris 
 11. oktobris — vētra Kurzemē.

 Novembris 
 Rīgā tika sasniegts jauns mēneša nokrišņu maksimums, kad nokrišņu summa mēneša laikā sasniedza 124 mm.
 1. novembris — Latvijā plosījās stipra vētra. Daudzviet vēja brāzmas sasniedza 20—28 m/s, bet Ventspilī vēja ātrums brāzmās sasniedza pat 36 m/s. Rīgā — 28—30 m/s.Kāds laiks bijis Latvijā novembrī dažādos gados, Rīta Panorāma, youtube.com, 
 15. novembris — atkārtoti Latviju piemeklēja spēcīgā rudens vētra. Liepājā vēja ātrums brāzmās sasniedza 29 m/s, Rīgā 30 m/s (naktī uz 16. janvāri).

 Decembris 
 Latvijā tika novērots piektais aukstākais decembris.
 Bagāts ar sniegu bija 2001. gada decembris: sniega krājumi mēneša gaitā pakāpeniski pieauga un Vecgada vakarā visu Latviju klāja no 10 līdz pat 52 cm (Limbažos) bieza sniega sega.
 24. decembris — Rīgā tika uzstādīts jauns diennakts absolūtais temperatūras minimums, −22,7 °C.

 Gada pārskats 
 Temperatūra 
 Latvija:
 Latvija: +33,2 °C (17. jūlijs, Daugavpils un Zīlāni)
 Rīga: −22,7 °C (24. decembris)
 Rīga: +32,3 °C (18. jūlijs)

 Nokrišņi 
 Nokrišņu gada summa Rīgā sastādīja 904,4 mm.

 Laikapstākļu statistika Rīgā 
Gaisa temperatūras absolūtais mēneša minimums, maksimums (°C) un mēneša vidējā temperatūra, kā arī tās novirze no ilggadējās novērojumu normas. Mēneša nokrišņu summa (mm), nokrišņu summa pa dekādēm un vienas diennakts nokrišņu maksimums.

Dati no Starptautiskās lidostas "Rīga" meteoroloģiskās novērojumu stacijas.Clima en Riga , tutiempo.net 

 Temperatūra Mēnesis Minimums Datums Maksimums Datums Vidējā temp. Janvāris  −7,5 °C 24. janvāris  +5,0 °C 7. janvāris −0,6 °C +2,9 Februāris  −19,1 °C 5. februāris  +8,0 °C 15. februāris −3,0 °C +0,4 Marts  −8,6 °C 5. marts  +11,6 °C 30. marts +0,1 °C 0,0 Aprīlis  −2,9 °C 16. aprīlis  +23,8 °C 26. aprīlis +7,4 °C +2,4 Maijs  +2,0 °C 23. maijs  +26,5 °C 1. maijs +11,8 °C +0,2 Jūnijs  +3,3 °C 1. jūnijs  +26,8 °C 29., 30. jūnijs +14,9 °C −0,4 Jūlijs  +12,2 °C 13. jūlijs +32,3 °C 18. jūlijs +21,3 °C +4,1 Augusts  +9,0 °C 31. augusts  +30,9 °C 17. augusts +17,6 °C +1,1 Septembris  +0,8 °C 26. septembris  +21,9 °C 19. septembris +12,5 °C +0,7 Oktobris  −3,5 °C 25. oktobris  +16,5 °C 2. oktobris +8,9 °C +1,8 Novembris  −7,5 °C 26. novembris  +10,6 °C 3. novembris +1,8 °C −0,5 Decembris −22,7 °C 24. decembris  +3,2 °C 14. decembris −5,5 °C −4,0 Nokrišņi Summa 1. 2. 3. Diennaktī Datums 38,7 mm 13,3 13,0 12,4 8,4 mm 11. janvāris 49,0 mm 22,1 11,4 15,5 12,2 mm 7. februāris 37,3 mm 11,5 21,2 4,6 10,2 mm 11. marts 67,2 mm 6,4 45,3 15,5 20,1 mm 15. aprīlis 43,3 mm 2,8 33,1 7,4 19,1 mm 16. maijs 97,5 mm 22,9 43,6 31,0 25,2 mm 12. jūnijs 147,1 mm 51,8 84,1 11,2 39,1 mm 2. jūlijs 100,1 mm 19,7 56,8 23,6 46,0 mm 13. augusts 86,8 mm 44,0 32,5 10,3 23,1 mm 8. septembris 59,4 mm 19,1 15,3 25,0 9,1 mm 29. oktobris 123,7 mm 69,5 29,8 24,4 22,6 mm 5. novembris 54,3 mm 3,0 15,0 36,3 6,6 mm 25. decembris

 Gaisa temperatūras fakti Rīgā 

Dienas zemākā gaisa temperatūra un nakts augstākā gaisa temperatūra Rīgā. Dati no Starptautiskās lidostas "Rīga" meteoroloģiskās novērojumu stacijas.

Zemākā gaisa temperatūra dienā:
 −15,9 °C — 24. decembris
 −11,9 °C — 4. februāris
 −11,5 °C — 5. februāris
 −10,7 °C — 3. februāris
 −9,1 °C — 13. decembris

Augstākā gaisa temperatūra naktī:
 +20,2 °C — 9. jūlijs
 +19,8 °C — 25. jūlijs
 +19,7 °C — 7. jūlijs
 +19,5 °C — 17. augusts
 +19,4 °C — 16. jūlijs

 Skatīt arī 
 Latvijas klimats
 Rīgas klimats
 2001. gads Latvijā

 Atsauces 

 Ārējās saites 

 Video 
 Vēsture "Panorāmas" videoarhīvos | 1. oktobra vētra, ltvpanorama, youtube.com

Kategorija:Latvijas klimats
Kategorija:2001. gads Latvijā